Zournal Démaliz: juillet 2016
Alon Mèt ansanm po libèr nout péi
Kozman po lavnir larényon !
Mi done mon mazinasyon koman mi wa lavnir Larényon i kritik pa pèrsone lé mon pwinnvi si ral azot lir si ral pa zot lir pa dann mon kozman i apèl pa fé in révolisyon lé in koudzyé sat i pé atann anou inn sékat... Bon lèktir azot.
Kozé Félix po Zournal Démaliz in lékrikoz mwin la fé na in boutan sa mi di akoz pa partaz èk zot bon lèktir azot...
Po ti pé zindépandantis i rès é sat i lèv i krwa ankor bann zélèksyon kolonyal wa fé giny lindépandans Larényon rèv pa po linstan. Akoz ? Dann mon lékrikoz mi di sa pars bann rényoné lapèr kit lafrans lé tro anmaré minm sa té an salèr dan lo milyé zintèlèktyèl konm indépandantis la syé èk sa. Kan néna in lis indépandantis i prézant si po fé in ti % lavwa é san mwayin (na in pé i di fo alé ziskakan ? ) sra touzour moukaté pars lo pèp i yème lafrans zot sovèr po linstan. Bin zot wa di koman nirbou giny lindépandans Larényon zot i koné Zournal Démaliz léla po done son manirwar lavnir Larényon dan listwar tout bann pèp la sort sou lo joug bann kolonizatèr la plipar la giny zot lindépandans par lalit èk in rapor fors kont lokipan po Larényon sra oblizé pas parla mandoné si ariv pa par lo vot i pé ariv osi par in rapor fors kont lokipan apré koman sra fé listwar wa koz po nou i pé alé vit konm rès lontan inn koloni lafrans pars dan lo systèm politik noulé dodan ousa lafrans i done tout sat rényoné i domand koman ouvé néna ankor zindépandantis i lèv an poundiak. Mé tansyon pangar la sène lasistana i pé kas vitman parkoman ? Ariv lafrans i tonb an fayit pars lékonomi lé dann malizé, linyon éropèinn i pèt an flèr ousa bonpé bann rézyon L'UE i domann zot lindépandans konm ékzanp rézyon Catalogne i vé kit L'Espagne minm avèk in vot po lindépandans L'Espagne i vé pa antann kozé (i vé tout dir po nou osi inn sékat si néna in mazorité i domand lindépandans larényon sra malizé po done anou) apré pa tro lontan sa L'Ecosse la osi bann Zanglé lé fé tout po pa i giny lindépandans é vèy lapankor fini na dot wa swiv wa fé dan in révolt rant bann zéta lérop é lafrans sra oblizé libèr zot bann dèrnyé koloni osi i pé pèt in ti gèr mondyal (lo gro si i ariv na pi riyin) tout lé bloké na pi riyin i rant Larényon ni larzan, ni manzé pars tout i sort an frans alor kosa lo pèp i fé li sa pa atann, nora in soulèvman lé sir wa fane dan tout bor batay ant domoun, batay ant kominoté, pars té abityé èt asisté kan lo vant lé vid i tyinbo pi bout, batay po konèt kisa i sa pran lo péi anmin minm sat té kont lindépandans zot wa sobat po prann lo péi anmin i fé pa pèr azot tout i pé arivé sé posa zordi minm fo zindépandantis i fé linité i arèt manz lo ki in na lot po komans organizé po travay ansanm (mèt nout diférans parkoté anon travay po lo pèp) po mèt anplas in program politik po prann anmin lo péi si malèr larivé akoz pa ''in gouvèrnnman préparasyon lindépandans'' pa bézwin kont aryink si zélèksyon si domin bèzman la pété lékip gouvèrnnman-là lé pré po défann inn révolt ou gèr an domoun isi Larényon sé posa mi di san in vot in zour larényon nora lindépandans apré dan la min kisa sa osi listwar wa koz po nou mé nou pé anpès sa tonb dan bann mové min si tout swit néna in lékip sèryé po organiz ''in gouvèrnnman préparasyon lindépandans'' san violans mé dan lapé po prépar nout lindépandans san èt oblizé partisip bann zélèksyon kolonyal (zot wa di rèsponsab Zournal Démaliz lé fou ankor in komik i koné pa kozé i di ou i rèv kan warivé zour bann lang wa bat pé tèt mi war arpa mé nora wa maziné kan minm mon bann kozé). Mé i pé ariv osi lo pèp i désid swazi zoutiy zélèksyon kolonyal po domand lindépandans é la osi fowar si lafrans lé dakor po doné é i rèspèk vèrdik biro vot ??
Rédaksyon Zournal Démaliz ‘’ In Not Manirwar Lavnir Larényon ‘’
Publié par Zournal Démaliz à 06:08:00
Libellés : Monkozé
Fo démaladé nout sosyété
In zartik fé na in boutan sa bon lèktir azot ...
Si romèt pa ankoz dan systèm noulé dodan zordi po fini èk violans, viol, drog tout kalité zafèr lapo gangrinn nout sosyté é téroriz domoun san défans é bézwin zot trankilité kont pa sat i diriz anou po tir nout péi dann linsikirité nou viv dodan zordi séposa fo Larényon i pran anmin son dèstin po giny mèt anplas inn politik sikiritèr po lité podvréman kont tout kalité violans néna dan nout lavi toulézour. Si zordi dann systèm départmantalis ousa nout sosyété lé maladé lé akoz lé in péi asisté, somaz for, domoun na pi ropèr, bann zèné lé an pèrdisyon, konsomasyon sovaz sat néna i viv byin sat na pwin i ral gongon lamizèr tousala i fé in dékalaz nout sosyété i baskil dan in péi non drwa apré na bonpé zafèr po rowar andéor lo stati départman lé in not modèl sosyété anou minm rényoné maziné kosa nou vé po in Larényon ousa sakinn i rèspèk in na lot...
Publié par Zournal Démaliz à 05:54:00
Libellés : Sosyété
Tyinbo Ansanm Zournal Démaliz
Kantité paz fine louké
Paz Fasbouk LPLP
Kartyé Tanpon
LINDEPANDANS EK LIBERTE
Paz évènnman Les Assises de la Décolonisation
Paz Fasbouk Drapo Larénion
Paz Fasbouk Kart Lidantité Larénion
Paz Fasbouk Zournal Fanal
Paz Twitter Bernard Grondin
Paz Twitter Drapo Larénion
Sit Intèrnèt LPLP
Po rodé dan lo BLog
Po Kontak Démaliz
Po konèt lèr isi Péi Larényon
Drapo Nasyonal Larényon
Nout Drapo Nasyonal Larényon
Drapo Linyon Afrikène
Bann Kominiké Démaliz
Po konèt bann Kominiké Démaliz apiy dosi lo Gatir andsou :
http://zournal-demaliz.blogspot.com/search/label/kominik%C3%A9%20D%C3%A9maliz
Zournal Démaliz Dosi Facebook pèz dosi lo zimaz po louké
Kosa Néna Dosi Démaliz
Bann Kozé Largé (2)
Bann Zourné Intèrnasyonal (3)
Bitasyon (1)
Déklarasyon Drwa Domoun (2)
Farfar vyé zartik - '' Nouvèl Larényon '' (8)
Farfar vyé zartik - ''Kozé Lib'' (1)
Farfar vyé zartik - ''Tyinbo Nout Lang'' (1)
Gran Lasanblé Kontkolonial (9)
Kisa ilé Démaliz (1)
kominiké Démaliz (16)
Kozé Largé (5)
Kozé Lib (36)
Kozman 20 Désanm (5)
Kozman po Démalizé (4)
Kozman po démalol lo zyé (2)
Larényon dann malizé (1)
Lavi Nout Péi (5)
Lédikasyon (1)
Lékonomi (1)
Monkozé (1)
Nouvèl Andéor (3)
Nouvèlté Larényon (5)
Rovandikasyon (2)
Solidarité Indépandantis (4)
Sosyété (2)
Souvnans (3)
Travay (2)
Tyinbo Ansanmavèk (7)
Zot Zinfo (2)
Zournal Démaliz i koz èk zot (5)
Zartik lé plis louké
Zournal Fanal N° 14
Z ournal D émaliz i fé konèt azot Zournal FANAL N° 14 Avri 2017. Louk ali andsou dosi zot paz... Paz Fasbouk Fanal : https://fr-fr....
Nouvèlté Larényon okipé par lafrans : Marine Le Pen i fé 23, 46 % dan nout péi : kisa lotèr !
Z ourpozour, lané partsi lané, vot dosi vot, nout Péi Larényon i kontini anfonsé dan lindinité. Ala koman, Marine Le Pen lidèr Front Nati...
Pèp rényoné dégob anou èk bann zélèksyon kolonyal
I n kozé manirwar rèsponsab Zournal Démaliz dosi zélèksyon kolonyal prézidan fransé té fé dimans 23 avri 2017 dann nout péi okipé parbann...
Nouvèl tris : Jean Claude BARRET la désot lavi
J e an Claude BARRET Gran Militan Kont Kolonyalis té sobat po libèr nout péi é té tyinbo èk domoun atèr la désot lavi vandredi 12 mai 2017...
Larényon dann malizé
+ 180 000 domoun lé inskri ‘’Pôle Emploi’’ i rod travay isi Larényon (kalkilaz oktob 2015)
Dan nout péi néna 23 000 zéne -25 kan i travay pa, i fé 60% (kalkilaz 2013)
+ 343 000 domoun i viv dan la mizèr (i fé + 42 % nout popilasyon) (kalkilaz 2013)
Néna + 116 000 domoun i giny pa lir ékri isi Larényon (kalkilaz 2013)
Néna + 25 000 domoun i atann in lozman (kalkilaz 2015)
Néna + 55 000 domoun i giny RSA (kalkilaz 2013)
Tris Bilan dan lo sistèm Stati Départmantalis ????
Po konèt :
Si zot i ropran po fé konèt oubli pa di ousa i sort i kont si zot.
Rédaksyon Zournal Démaliz
Kozman po Démalizé
Bann kozman po fé prann konsyans, po maziné, po rouv lo zyé, po fé anvans zidé lakoz, po dénonsé é tout sat i fé syé anou dan lo systèm kolonyal nout péi lé dodan zordi...
* Tèrla i zwé pi kanèt i done po alé sat i giny pi swiv pran tizane tanbav...
* Tèrla néna lamour po ékri kréol
* Alon sov nout péi Larényon démay ali dann lamin bann départmantalis
Pèz dosi lo Lien andsou po lir la swit...
http://zournal-demaliz.blogspot.com/2015/08/kozman-po-demalize-ek-zournal-demaliz.html
Démaliz Anou
Zournal Démaliz partou toultan in zournal kont kolonyalis i mèt anlèr nout lang kréol é i défann lo pèp rényoné povréman in rasine latèr kréol Larényon. Alé di partou kan nou louk ali nout péi lé anlèr in ZARBOUTAN I TYINBO NOUT LAVNIR po in domin TANOU
Zournal Démaliz in zournal na pwin lobligasyon done zinformasyon zour po zour é pi sa lapa in zournal po done nouvèl lo sikré lé in zournal po fé prann konsyans pèp rényoné po démalol lo zyé po prann anmin in péi tanou minm si done pa nouvèl sakèstan alé pa krwar i swiv pa laktyalité
Rédaksyon Zournal Démaliz - In Not Manirwar Lavnir Larénton
Démaliz i koz
I sobat po Larényon
Aryink po Larényon
Dan in not manirwar lavnir Larényon
Kan ti vyin tèrla
Promyé zafèr ou sra blizé fé
Lé dékouv in lang i apèl kréol Larényon
Lé èk kontantman i roswa aou !
DIK 3
I koz
An Lang Kréol Rényoné
An Péi Larényon
Lapa pèr
In Blog Wèb Zournal an kréol
I sobat kont lamizèr sosyal dann péi Larényon
Kont tout kalité linzistis
Kont tout kalité kolonyalis
In Zournal
Po Larényon i pran an min son destin anmin.
DIK 5
Po sat i konpran pa kréol kan i kal tèrla
Rod in tradiktèr po zot konprannn lékritir kréol
Rédaksyon Zournal Démaliz - In Not Manirwar Lavnir Larényon
Kozman po démalol lo zyé
Bann kozman po fé prann konsyans, po maziné, po rouv lo zyé, po fé avans zidé lakoz, po dénonsé é tout sat i fé syé anou dann systèm kolonyal nout péi lé dodan zordi...
KDZ 1
Larényon lapa aryink po bourzwa
Larényon péi ti kolon osi
KDZ 2
Po bann domoun pov
Arèt vot po bann politikèr bourzwa
Bana na riyin nafout èk nout mizèr
KDZ 3
Lo pèp i domand travay
Léta fransé
I anvoy babylone
KDZ 4
Fo abolir bann kontra san landomin
KDZ 5
Réprésyon babylone kont bann zéne i rod in travay pov systèm kolonyal
KDZ 6
Travay po rényoné arèt lès anou dan lasistana é anvoy anou andéor
KDZ 7
Bann kontra san landomin gard manzé bann mèr po antrotyin zot pouwar
KDZ 8
Sat néna travay i fé la grèv
Sat na pwin i bouz pa
KDZ 9
An 2016 50% domoun isi Larényon i viv dan lamizèr kisa lotèr ?
KDZ 10
po bann domoun pov la vot po lé 24 mèr départmantalis an 2014 éské zot vi lé pli méyèr astèr na pi traka lavi toulézour zot i mank pi riyin i atann pi azot bouzé si lapa lo ka ala po zot in kozman granmoun sat lé anlèr sra touzour in bézèr sat lé atèr wa fé taz son gèl konm toultan alor rouv zot zyé arèt mèt bann bouzwa politikèr anlèr.
Kozé Largé
Kozé Largé sé gobaz inndé kozé kouyonyalis i sopas dan nout péi é in pé partou dan lo mond…
Po batay té fé po konèt kèl zour lé bon po fé lékol ant samdi ou mèrkrédi kisa lé plis ganyan dan-la èské sé bann famiy pov ou sat lé anlèr ala mon répons la plipar sat i vé pa néna lékol samdi lé bann domoun anlèr po giny anprofit zot lamizan po bann famiy pov i sanz riyin po li fé samdi fé mèrkrédi li sra touzour dan zot kaz.
Fo rényoné i tir lapèr dann kor po avansé po sort dann tromatis lèsklavaz é kolonizasyon fané par bann dominatèr i diriz anou.
Bann mantalité kolonyalis isi Larényon i ansèrv bann kréol i sa abit an fransé é dot péi (kréolopolitain) i fo arèt ansèrv mo-là sa lé in kozé kolonyal po Zournal Démaliz in rényoné i sa viv andéor i rès in rényoné. Alor bann kolonizatèr arèt fatig anou èk lo mo (kréolopolitain).
Po Zournal Démaliz lo mo (métropole) ansèrvi par bonpé domoun po di lafrans lé in mo fo bann rényoné i sobat kont-kolonyalis i bordsa kan i rogard in kart lo mond na pwin (métropole) dosi ansèrv mo-là lé rabès anou dovan bann kolonizatèr.
Désèrtin politikèr i défann stati départman fransé bana i di systèm lé an bou souf i sava dirèk kont in mir alor kosa zot i atann po di la vérité bann rényoné...
Kansala léta kolonyal fransé i diriz nout péi wa fé in vot popilèr po konèt kèl stati i fo po Larényon pars la zamé domand anou kosa nou té vé konm lavnir. Alor dan in not manirwar lavnir larényon zournal démaliz i domand lo systèm anplas organiz in vot popilèr po konèt kosa bann rényoné i vé konm stati in nasyon démokrasi konm lafrans i dwa rèspèk la démokrasi minm si nou koné lo rézilta davans.
Zournal Démaliz. Thème Simple. Fourni par Blogger.